A februári forradalmat az váltotta ki, hogy a kormányzat betiltotta a tömeggyűléseket, majd a tilalom kijátszására szervezett privát „banketteket” is. A nacionalista és republikánus eszmék által hajtott forradalmárok megdöntötték Lajos Fülöp alkotmányos monarchiáját és kikiáltották a második köztársaságot. Az állam elnökévé Lajos-Napóleont választották, aki 1852-ben államcsínnyel diktatúrát vezetett be, majd kikiáltotta magát császárrá.